****

**Cyfarfod: Y Bwrdd Plismona**

**Lleoliad: Cyfarfod *‘Teams’***

**Dyddiad: 20 Medi 2022**

**Amser: 10:00 – 11:58**

|  |  |
| --- | --- |
| **Aelodau:** | Dafydd Llywelyn, Comisiynydd yr Heddlu a Throseddu (CHTh)Y Prif Gwnstabl, Dr Richard Lewis (PG)Carys Morgans, Prif Weithredwr, SCHTh (PW) |
| **Hefyd yn Bresennol:** | Neil Evans, Rheolwr Busnes, SCHTh (NE)Yr Uwch-arolygydd Dros Dro Jolene Mann (JM) (eitem 3 yn unig)Yr Arolygydd Dros Dro Richard Davies, Swyddog Staff, HDP (RD)Ellen Jones, Cymorth Gweithredol, SCHTh (EJ) |
| **Ymddiheuriadau:**  | Beverley Peatling, Prif Swyddog Cyllid, SCHTh (PSC) |

|  |  |
| --- | --- |
| **Rhif y Penderfyniad** | **Crynodeb** |
| PB T3 40 | Cymeradwyodd CHTh yr adroddiad dyfarnu tendr unigol ar gyfer Cymorth System Deleffoni gwerth £150,000 |

1. **Ymddiheuriadau a Chyflwyniadau**

Croesawodd CHTh Neil Evans, Rheolwr Busnes newydd Comisiynydd yr Heddlu a Throseddu, i’w gyfarfod cyntaf o’r Bwrdd Plismona. Croesawodd y PG yr Uwch-arolygydd Dros Dro Jolene Mann i’r Bwrdd, gan ddweud y byddai’n cynorthwyo’r PG gydag eitem 3a ar yr agenda. Derbyniwyd ymddiheuriadau gan y PSC.

Ystyriwyd bod y cofnodion o’r cyfarfod diwethaf yn gofnod gwir a chywir o’r cyfarfod.

|  |  |  |
| --- | --- | --- |
| **Cam Gweithredu** | **Crynodeb** | **Diweddariad**  |
| PB 144 | Y PG i ddwysau materion cyllid a llywodraethu GanBwyll i Grŵp Prif Swyddogion Cymru ac ailymweld â’r mater mewn cyfarfod o’r Bwrdd Plismona yn y dyfodol.  | Ar yr Agenda |
| PB 147 | SCHTh i ystyried proses ar gyfer trefnu eitemau agenda’r Bwrdd Plismona.  | Rhyddhawyd  |
| PB 163 | Ystyried ymgysylltu â goroeswyr trais. | Ar waith gyda Fforwm Ymgysylltu â Dioddefwyr SCHTh  |
| PB 167 | Anfon ymateb ffurfiol y PG i adroddiad archwilad PEEL AHGTAEF at SCHTh cyn cyfarfod nesaf y Bwrdd Plismona. | Ar yr Agenda |
| PB 168 | SCHTh a HDP i gynllunio agendau a digwyddiadau ymgysylltu’r dyfodol mewn ymgynghoriad â’r PG a’r CHTh.  | Rhyddhawyd  |
| PB 169 | Yr Heddlu a SCHTh i ymgysylltu â’r Gweinidog Plismona a’r Ysgrifennydd Cartref ar ôl iddo gael ei benodi.  | Ar Waith - mae llythyr ar y cyd gan SCHTh a’r Heddlu’n cael ei lunio  |
| PB 170 | Y PG i godi’r negeseuon ar y cyd mewn perthynas â’r argyfwng costau byw rhwng y Gymdeithas Staff a’r adran Adnoddau Dynol yng nghyfarfod nesaf y Cyd-bwyllgor Archwilio. | Rhyddhawyd – diweddariad i’w roi gan y PG yn y dyfodol  |
| PB 171 | Y PG i adolygu nifer y rhengoedd swyddogion yn yr Heddlu a chyfiawnhau hyn wrth y CHTh.  | Ar waith gyda’r PSC a Louise Davies, Swyddog AD  |
| PB 172 | Tîm Gweithredol SCHTh i adolygu canlyniadau adroddiadau Bwrdd Plismona AD yn y dyfodol. | Ar waith – i’w adolygu gan y PW a’r PSC  |
| PB 173 | Adolygu costau a chanlyniadau cwmni *Vale Occupational Health.* | Ar waith gan y PSC |
| PB 174 | Rhoi dadansoddiad o gost-budd cynllun brechlyn ffliw’r Heddlu i SCHTh. | Ar waith – RD i godi hyn gyda’r swyddog AD |
| PB 175 | Rhannu penderfyniadau a chamau gweithredu o’r cyfarfod ‘O’r Dechrau i’r Diwedd’ sydd wedi’i drefnu ar gyfer 6 Medi â’r CHTh.  | Cwblhawyd  |
| PB 176 | SCHTh i ymateb i bryderon a godwyd gan Ymwelwyr Annibynnol â Dalfeydd.  | Cwblhawyd  |

1. **Diweddariad ynghylch camau gweithredu o gyfarfodydd blaenorol**
2. **Eitemau Sefydlog**
	1. Diweddariad y Prif Gwnstabl

Esboniodd y PG fod JM wedi’i gwahodd i’r cyfarfod er mwyn rhoi gwybodaeth i’r CHTh am bapur proses allanolynnau’r Swyddfa Gartref a fyddai’n cael ei drafod yng nghyfarfod Cyngor Cenedlaethol Prif Swyddogion yr Heddlu. Dywedodd JM wrth y CHTh fod y papur proses allanolynnau wedi’i anfon at fwrdd Cymdeithas Comisiynwyr yr Heddlu a Throseddu a’i fod wedi derbyn adborth cadarnhaol, er bod angen gwneud rhai diwygiadau mân er mwyn sicrhau ymgysylltiad agos Comisiynwyr Heddlu a Throseddu â Phrif Gwnstabliaid yn ystod y broses. Rhoddodd JM drosolwg cryno i’r bwrdd o’r drefn lywodraethu a’r broses gysylltiedig lle mae Heddluoedd wedi’u nodi fel allanolyn. Tynnodd y PG sylw’r CHTh at y ffaith bod gan brif gwnstabliaid bryderon mewn perthynas â rhai o’r trefniadau llywodraethu arfaethedig. Cydnabu CHTh y pryderon hyn, ac er ei fod yn cefnogi’r cynnig sylfaenol, mynegodd bryder mewn perthynas â llinellau atebolrwydd. Holodd CHTh pa un ai a oedd arfer gorau wedi’i ystyried. Dywedodd y PG fod hyn wedi’i ystyried. Dywedodd JM nad oedd Heddlu Dyfed-Powys wedi’i nodi fel allanolyn eto, ond bod canlyniadau’n faes pryder. Os yw hwn yn faes sy’n cael ei nodi fel allanolyn, mae strategaeth mewn grym i ddatrys y mater. Holodd y PW am y cyswllt â’r data a gasglwyd ar gyfer y perfformiad cenedlaethol. Dywedodd JM fod swyddogion wedi bod yn gweithio i sicrhau bod y data cywir yn cael ei gasglu. Dywedodd JM y gellir rhannu data a gwybodaeth â SCHTh.

**Cam Gweithredu: Yr Uwch-arolygydd JM i rannu dangosfwrdd allanolynnau â SCHTh.**

Rhoddodd y PG drosolwg o’i ddiweddariad a ddarparwyd yn y papur a rannwyd, gan gynnwys rhai diweddariadau gweithredol ar ddigwyddiadau diweddar. Holodd CHTh am statws cyfredol adolygiad yr Heddlu. Dywedodd y PG fod Ed Harries, y Cyfarwyddwr Cyllid, wedi llunio rhestr o feysydd i’w hadolygu. Dywedodd y PG y byddai cyfarfod adolygu cyntaf yr Heddlu’n cael ei gynnal ar 3 Hydref, a bod croeso i aelodau o SCHTh ddod. Diolchodd CHTh y PG a chroesawodd ohebiaeth reolaidd am yr adolygiad yn cael ei rhannu â SCHTh.

Mynegodd CHTh a’r PG eu diolch i swyddogion Heddlu Dyfed-Powys a gynorthwyodd â gweithgareddau diweddar Ymgyrch London Bridge.

* 1. Diweddariad Comisiynydd yr Heddlu a Throseddu

Rhoddodd CHTh drosolwg o gyfarfodydd yr aeth iddynt, gan gynnwys cyfarfod y Bwrdd Cynllun Dargyfeiriol 18-25, ac ymrwymiadau sydd ar ddod, megis y cyfarfod Plismona yng Nghymru. Rhoddodd CHTh wybod i’r PG am drafodaethau gyda thîm ymgysylltu SCHTh i gysylltu â thimoedd plismona bro (TPB) ac ymrwymiadau cymunedol CHTh. Rhoddodd CHTh wybod i’r PG am gynnig i gynnal digwyddiad TPB ym mhob sir yn ardal Dyfed-Powys. Dywedodd CHTh y byddai hyn yn gyfle i dimoedd plismona bro ymgysylltu â Chynghorwyr awdurdodau unedol ac arddangos gwaith timoedd plismona bro yn eu siroedd. Dywedodd CHTh y byddai’n fuddiol cysylltu cyfathrebu â Siroedd a thimoedd plismona bro gan fod SCHTh yn derbyn gohebiaeth gan gynghorwyr yn dweud nad yw eu TPB yn hysbys. Croesawodd y PG y cynnig hwn.

Hysbysodd y PW y PG am drafodaethau ynghylch cymorth heddlu ar gyfer camddefnyddio sylweddau, ac awgrymodd fod posibilrwydd ar gyfer gwaith cefnogol gan fod CHTh a’r PG yn arwain ar y pwnc. Dywedodd y PW hefyd bod cyfarfod wedi’i gynnal gyda Tony Bennett o Brifysgol Abertawe mewn perthynas â chymunedau arloesi’r economi gylchol, a gynigiodd fod yr Heddlu a SCHTh yn cymryd rhan yn y rhaglen 10 mis. Awgrymodd y PW y dylid cynnal gwaith diwydrwydd dyladwy i adolygu pa un ai a fyddai’r rhaglen yn fuddiol ai peidio.

**Cam Gweithredu: Y PW i ymgymryd â gwaith diwydrwydd dyladwy ar y rhaglen cymunedau arloesi’r economi gylchol.**

* 1. **Ffocws:** Trefniadau Llywodraethu

Dywedodd y PW fod y ffocws hwn ar gyfer trafod trefniadau llywodraethu’r Bwrdd Plismona. Dywedodd y PW fod cyfarfod wedi’i gynnal er mwyn trafod trefniadau llywodraethu, tynnu sylw at broblemau, a thrafod ffyrdd ymlaen ar gyfer gweithio gwell rhwng y swyddog staff, y rheolwr busnes a chymorth gweithredol. Cytunwyd y byddai ceisiadau am adroddiadau ar gyfer cyfarfodydd yn cael eu gwneud drwy’r swyddog staff. Esboniodd y PG fod y penderfyniad hwn wedi’i wneud er mwyn sicrhau mwy o eglurder drwy’r Heddlu mewn perthynas â dal aelodau staff i gyfrif. Dywedodd y PW fod Uwch Dîm Rheoli wedi’i gyflwyno i drefniadau llywodraethu SCHTh. Dywedodd y PW y byddai’r Uwch Dîm Rheoli’n adolygu cynllunio’r Bwrdd Plismona’n rheolaidd er mwyn helpu ag amseroldeb trefniadau.

1. **Materion i’w Trafod**
	1. Cynllun hyfforddi wedi’i gostio ar gyfer 22-24

Cydnabu CHTh yr adroddiad a ddarparwyd, ond tynnodd sylw at y gwahaniaeth rhwng yr ymrwymiadau ariannol a’r gwariant ar gyfer y flwyddyn bresennol. Awgrymodd CHTh bod y cynllun hyfforddi’n cael ei adolygu adeg yr Adolygiad Heddlu sydd ar fin cael ei gynnal. Dywedodd y PG mai dim ond 8% sy’n hyfforddiant dymunol, a bod 92% yn hanfodol. Dywedodd y gellir adolygu’r hyn sy’n hyfforddiant dymunol a’r hyn sy’n hyfforddiant hanfodol. Holodd CHTh am y cynllun hyfforddi ar gyfer hyfforddiant a darpariaeth iaith Gymraeg yn dilyn dyhead yr heddlu i gael siaradwyr Cymraeg lefel 3. Dywedodd y PG y byddai’n ceisio eglurder ac yn diweddaru CHTh yn dilyn cadarnhad.

**Cam Gweithredu: Bydd adolygiad o’r hyn sy’n hyfforddiant dymunol a’r hyn sy’n hyfforddiant hanfodol yn cael ei gynnal.**

**Cam Gweithredu: Rhennir manylion am ddarpariaeth hyfforddiant iaith Gymraeg â’r CHTh .**

* 1. GanBwyll, gan gynnwys PB 144 *(Y PG i ddwysáu materion cyllid a llywodraethu GanBwyll i Grŵp Prif Swyddogion Cymru)*

Cydnabu CHTh y papur a ddarparwyd. Dywedodd y PG ei fod wedi ceisio eglurder ynghylch peth o’r wybodaeth a nodir yn yr adroddiad.

* 1. Adroddiadau AHGTAEF
		+ 1. PEEL *(Ymateb ffurfiol y PG)*

Diolchodd CHTh y PG am yr ymateb manwl a roddwyd a dywedodd y byddai SCHTh yn ei adolygu.

1. **Unrhyw Fusnes Arall**
	1. Adroddiad Dyfarnu Tendr Unigol – Cymorth System Deleffoni

Dywedodd y PW fod y Cyfarwyddwr Cyllid wedi adolygu’r adroddiad tendr unigol arfaethedig a’i fod yn ei gefnogi. Cymeradwyodd CHTh y dyfarniad tendr unigol ar gyfer cymorth system deleffoni.

**Decision: Cymeradwyodd CHTh yr adroddiad dyfarnu tendr unigol ar gyfer Cymorth System Deleffoni gwerth £150,000.**

* 1. Bwrdd Atebolrwydd yr Heddlu

Cafwyd trafodaeth ynglŷn â chyfarfod Bwrdd Atebolrwydd yr Heddlu a fydd yn cael ei gynnal ar 14 Hydref. Nododd CHTh fod y cyfarfod hwn yn cael ei gynnal yn ystod Wythnos Genedlaethol Troseddau Casineb. Cynigiwyd fod y cyfarfod yn cael ei gynnal ym Mhrifysgol Aberystwyth, lle y gellid gwahodd myfyrwyr o ddosbarthiadau Troseddeg, Gwleidyddiaeth Ryngwladol a’r Gyfraith. Roedd y PG yn cefnogi’r syniad hwn, ac awgrymodd y gellid gwahodd cynrychiolwyr o UMCA, pwyllgor myfyrwyr Undeb Myfyrwyr Cymraeg Aberystwyth, ac undeb y myfyrwyr. Awgrymodd y PG y gallai tîm recriwtio’r Heddlu fod yn bresennol hefyd.

**Cam Gweithredu: Cynnal BAH ar 14 Hydref ym Mhrifysgol Aberystwyth yn ystod Wythnos Ymwybyddiaeth Troseddau Casineb.**

* 1. Cynhadledd ar y Cyd rhwng Cyngor Cenedlaethol Prif Swyddogion yr Heddlu a Chymdeithas Comisiynwyr yr Heddlu a Throseddu

Trafododd y PG a’r CHTh y cyfarfod cyffredinol sydd ar fin cael ei gynnal ar y cyd rhwng Cyngor Cenedlaethol Prif Swyddogion yr Heddlu a Chymdeithas Comisiynwyr yr Heddlu a Throseddu. Mae’r ddau’n mynd i’r cyfarfod. Awgrymodd CHTh fod trefniadau ar gyfer cyd-deithio’n cael eu gwneud. Cytunodd y PG, a dywedodd y gellir rhannu ei drefniadau teithio â’r CHTh er ystyriaeth.

**Cam Gweithredu: RD i rannu trefniadau’r PG ar gyfer uwch-gynhadledd ar y cyd Cyngor Cenedlaethol Prif Swyddogion yr Heddlu a Chymdeithas Comisiynwyr yr Heddlu â Throseddu â SCHTh.**

1. **Crynodeb o Gamau Gweithredu a Phenderfyniadau**

|  |  |  |
| --- | --- | --- |
| **Rhif y Cam Gweithredu**  | **Crynodeb o’r Cam Gweithredu** | **I’w ddatblygu gan** |
| PB 177 | Yr Uwch-arolygydd JM i rannu dangosfwrdd allanolynnau â SCHTh. | Yr Uwch-arolygydd Dros Dro JM |
| PB 178 | Y PW i ymgymryd â gwaith diwydrwydd dyladwy ar y rhaglen cymunedau arloesi’r economi gylchol. | PW |
| PB 179 | Bydd adolygiad o’r hyn sy’n hyfforddiant dymunol a’r hyn sy’n hyfforddiant hanfodol yn cael ei gynnal. | HDP |
| PB 180 | Rhennir manylion am ddarpariaeth hyfforddiant iaith Gymraeg â’r CHTh. | HDP |
| PB 181 | Cynnal BAH ar 14 Hydref ym Mhrifysgol Aberystwyth yn ystod Wythnos Ymwybyddiaeth Troseddau Casineb. | SCHTh a HDP |
| PB 182 | RD i rannu trefniadau’r PG ar gyfer uwch-gynhadledd ar y cyd Cyngor Cenedlaethol Prif Swyddogion yr Heddlu a Chymdeithas Comisiynwyr yr Heddlu â Throseddu â SCHTh. | RD |